text: Pas på i trafikken: Sydjylland er hyllet ind i tåge
  29 september 2014 kl. 04.52
  DMI advarer mandag morgen om tæt tåge flere steder i landet.
  I den sydlige del af Jylland og Vestfyn er der sat varsel op for tæt tåge, fortæller meteorolog ved DMI Lars Henriksen ved sekstiden mandag morgen.
  DMI varsler først om tæt tåge, når der er en sigtbarhed under 100 meter. Det er uvist, hvor og hvornår tågen ramme andre dele af landet.
  Varslet gælder foreløbigt indtil mandag morgen klokken 9.00, hvilket betyder, at det kan ramme morgentrafikken i flere dele af landet.
  DMI anbefaler derfor, at man kører forsigtigt og er opmærksom på, at transporttiden kan være længere end normalt.
  Syd- og Sønderjyllands Politi har også oplevet den tætte tåge i området.
  